ทักษิณ ไฟเขียววาง พงศ์เทพ สรรหาป.ป.ช.
ประชาไท-7 มิ.ย. 48 ในเมื่อประชาธิปไตยเป็นของปวงชน ก็ควรต้องมีตัวแทนภาคประชาชนเข้าร่วมด้วย ตัวแทนที่ว่าก็คือประชาชนในสภา เช่นตัวแทนฝ่ายค้านก็เป็นผู้นำฝ่ายค้าน ตัวแทนรัฐบาลก็คือผู้นำเสียงข้างมาก แล้วมันจะไปครอบงำกันไม่ได้เพราะมีเพียงฝ่ายละคน ด้านองค์กรอิสระต้องเป็นองค์กรที่โปรดเกล้าฯ ตามรัฐธรรมนูญ สำหรับผู้นำเสียงข้างมากของฝ่ายรัฐบาลก็คือคุณพงศ์เทพ เทพกาญจนา ประธานวิป ซึ่งส.ส.ส่วนใหญ่ในรัฐบาลก็เซ็นชื่อสนับสนุน พ.ต.ท. ทักษิณ ชินวัตร นายกรัฐมนตรี กล่าว วันนี้ที่ทำเนียบรัฐบาล เวลาประมาณ 13.00 น. พ.ต.ท. ทักษิณ ได้ตอบข้อซักถามจากบรรดาสื่อมวลชนถึงเรื่องการแก้รัฐธรรมนูญเพื่อสรรหาคณะกรรมการป้องการและปราบปรามการทุจริตแห่งชาติ (ป.ป.ช.) ว่า ในเรื่องการแก้รัฐธรรมนูญถ้าจุดไหนมีปัญหาก็ควรแก้ตรงนั้น ซึ่งจะแก้ไม่ยากถ้าทำการแก้แบบตรงประเด็น ถ้าเราไปที่แก้หลักการมันจะเรื่องมาก คนก็พูดกันคนละทีสองทีมันจะหลากความคิดอีก ยิ่งรัฐธรรมนูญฉบับนี้เป็นรัฐธรรมนูญฉบับประชาชนมีการไปถามความเห็นจากหลาย เพราะฉะนั้นจึงขอแก้เรื่องที่เป็นประเด็นเฉพาะหน้าไปก่อน เพื่อให้ปัญหามันเดินได้ คือถ้าประเด็นที่เป็นปัญหามันแก้ได้เร็ว ก็จะได้ตั้งป.ป.ช.เร็ว แต่ถ้าพบปัญหาอะไรเพิ่มเติมก็พร้อมจะแก้ให้อีก นายกรัฐมนตรีกล่าว 
ประชาไท-7 มิ.ย. 48 ในเมื่อประชาธิปไตยเป็นของปวงชน ก็ควรต้องมีตัวแทนภาคประชาชนเข้าร่วมด้วย ตัวแทนที่ว่าก็คือประชาชนในสภา เช่นตัวแทนฝ่ายค้านก็เป็นผู้นำฝ่ายค้าน ตัวแทนรัฐบาลก็คือผู้นำเสียงข้างมาก